Dobročinný trh GivingTuesday
Pozývame vás na dobročinný trh GivingTuesday, ktorý sa koná v utorok 27. novembra 2018 od 10.00 do 14.00 hod. vo vstupnej lobby Pribinova 19 (Panorama Business II). Na dobročinnom trhu si môžete zakúpiť produkty, ktoré vyrobili ľudia z chránených dielní.
#GivingTuesday je sviatok štedrosti, darovania a dobrovoľníctva. Myšlienka vznikla v roku 2012 v USA ako odpoveď na veľké výpredaje Black Friday a Cyber Monday a rozšírila sa do vyše 150 krajín sveta. Aj preto sa každoročne v utorok po dni vďakyvzdania ľudia riadia heslom "môžem, pomôžem."
Čo keby ste nakúpili darčeky a zároveň prispeli na dobrú vec? Vaši blízki dostanú hodnotný darček, pracovníci chránených dielní získajú zmysluplnú prácu vy budete mať dobrý pocit zo seba.